*Tämä artikkeli käsittelee slovakialaista jääkiekkoilijaa. Muista samannimisistä henkilöistä katso Martin Pospíšil.*

**Martin Pospíšil** (s. 19. marraskuuta 1999 Zvolen, Slovakia) on slovakialainen jääkiekkoilija, joka pelaa NHL-seura Calgary Flamesin organisaatiossa. Hän pelannee lähinnä AHL-joukkue Stockton Heatissa. Pospíšil on pelipaikaltaan keskushyökkääjä. Hänet on tunnettu varsin fyysisestä pelityylistään, sillä on mm. voittanut USHL-junioriliigan jäähypörssin ja ajoittain myös tapellut.

Ura
---

### Seuraura

Pospíšil on HKm Zvolenin kasvatti. Hän siirtyi jo C-juniori-ikäisenä itävaltaan RB Hockey Academyn organisaatioon. Pospíšil voitti kauden 2014–2015 päätteeksi monikansallisen B-nuorten sarja EBJL:n mestaruuden. Kaudella 2016–2017 hän oli tehoilla 13+18=31 Red Bullin paras maalintekijä Dennis Lobachin kanssa ja toiseksi paras pistemies Justin Schützin jälkeen.

Sioux City Musketeers varasi Pospíšilin 16. pelaajana USHL:n varaustilaisuudessa 2017. Hän siirtyi joukkueeseen kaudeksi 2017–2018. Pospíšil oli tehoilla 8+29=37 Musketeersin paras syöttäjä ja hän jakoi sisäisen pistepörssin toisen sijan Sampo Rannan kanssa edellään Cole Koepke. Pospíšil voitti myös joukkueen sisäisen tehotilaston lukemalla +8. Hän voitti myös koko liigan jäähypörssin 253 minuutillaan. Calgary Flames varasi Pospíšilin neljännellä kierroksella 105. pelaajana NHL:n varaustilaisuudessa 2019. Kaudella 2019–2020 hän nousi Musketeersin varakapteeniksi. Pospíšil oli tehoilla 16+47=63 joukkueen paras syöttäjä ja toiseksi paras pistemies Bobby Brinkin jälkeen. Hän sijoittui koko liigan syöttöpörssissä toiseksi edellään vain Chicago Steelin Nick Abruzzese sekä jakoi pistepörssin kahdeksannen sijan Waterloo Black Hawksin Emil Öhrvallin kanssa.

Huhtikuussa 2019 Pospíšil teki kolmivuotisen NHL-tulokassopimuksen Calgary Flamesin kanssa. Hän pelasi kauden 2019–2020 kokonaan AHL-joukkue Stockton Heatin vahvuudessa, jossa Pospíšil pelasi 26 runkosarjaottelua tehopistein 3+7=10 ja keräten 56 jäähyminuuttia. Hän nousi kauden aikana myös otsikoihin tapeltuaan Bakersfield Condorsin Colby Caven kanssa 19. lokakuuta 2019. Pospíšil antoi Cavelle useita iskuja, mutta Cave kuitenkin löi lopulta hänet yhdellä voimakkaalla lyönnillä jään pintaan. Video tappelusta oli jaettu reilun vuorokauden aikana yli 1500 kertaa. Cave laittoi videon tiimoilta Pospíšilille viestin, jonka Pospíšil jakoi Twitter-tilillään. Seuraavana vuonna menehtynyt Cave kirjoitti tuolloin: 

> »Hei kaveri, tässä Cave toisesta joukkueesta. Halusin vain tavoittaa sinut ja tarkistaa, että olet kunnossa. Inhottavaa nähdä jotain tuollaista. Olet kova kaveri ja arvostan niitä, jotka puolustavat itseään. Toivottavasti kuntoudut nopeasti.» 
> 
> 

Elokuussa 2020 Flames lainasi Pospíšilin kaudeksi 2020–2021 toistaiseksi voimassa olevalla sopimuksella kotimaahansa Extraliga-joukkue HC Košiceen. Hän pelasi siellä 22 runkosarjaottelua tehopistein 9+8=17, kunnes Pospíšil palasi Pohjois-Amerikkaan. Helmikuussa 2021 Flames lähetti hänet Stockton Heatin AHL-joukkueeseen. Pospíšil pelasi loppukaudella 14 runkosarjaottelua tehopistein 5+6=11. Syksyn harjoitusleirin päätteeksi Flames lähetti hänet taas Heatiin.

### Maajoukkueura

Pospíšil pelasi alle 20-vuotiaiden MM-kilpailuissa vuonna 2019 ja alle 18-vuotiaiden MM-kilpailuissa vuonna 2017.

Muuta
-----

Pospíšilin isoveljet Michal ja Kristián ovat pelanneet myös jääkiekkoa. Michal pelasi omalla urallaan puolustajana yhteensä 54 ottelua Slovakian Extraligassa. Kristián pelaa hyökkääjänä Sveitsin National Leaguen HC Davosissa.

Tilastot
--------

|   |   | Runkosarja |   | Pudotuspelit |   | Arvokisat |
| --- | --- | --- | --- | --- | --- | --- |
| Kausi | Joukkue | Liiga | O | M | S | Pist. | RM | O | M | S | Pist. | RM | Turnaus | O | M | S | Pist. | RM |
| 2014–2015 | RB Hockey Academy | EBJL | 7 | 2 | 2 | 4 | 14 | 7 | 0 | 6 | 6 | 2 |
| 2015–2016 | RB Hockey Academy | RBHRC U18 | 21 | 5 | 16 | 21 | 83 | – | – | – | – | – |
|  | RB Hockey Juniors | RBHS U20 | 17 | 1 | 3 | 4 | 8 | 4 | 4 | 1 | 5 | 0 |
| 2016–2017 | RB Hockey Academy | RBHRC U18 | 18 | 13 | 18 | 31 | 59 | 3 | 1 | 2 | 3 | 2 | U18 | 4 | 0 | 0 | 0 | 0 |
| 2017–2018 | Sioux City Musketeers | USHL | 49 | 8 | 29 | 37 | 253 | – | – | – | – | – |
| 2018–2019 | Sioux City Musketeers | USHL | 44 | 16 | 47 | 63 | 118 | 2 | 0 | 1 | 1 | 0 | JMM | 5 | 0 | 2 | 2 | 8 |
| 2019–2020 | Stockton Heat | AHL | 26 | 3 | 7 | 10 | 56 | – | – | – | – | – |
| 2020–2021 | HC Košice | SloEL | 22 | 9 | 8 | 17 | 102 | – | – | – | – | – |
|  | Stockton Heat | AHL | 14 | 5 | 6 | 11 | 35 | – | – | – | – | – |
| 2 kautta | yhteensä | AHL | 40 | 8 | 13 | 21 | 91 | – | – | – | – | – |
| 1 kausi | yhteensä | SloEL | 22 | 9 | 8 | 17 | 102 | – | – | – | – | – |

Lähteet
-------

* Martin Pospíšil The Internet Hockey Databasessa (englanniksi)
* Martin Pospíšil Eurohockey-sivustolla (englanniksi)
* Martin Pospíšil *Elite Prospects*. Everysport Media Group AB.  (englanniksi)

### Viitteet

1. 1 2 3 4 5  Martin Pospíšil *Elite Prospects*. Everysport Media Group AB.  (englanniksi)
2. 1 2  Savonen, Ilari: Raju video leviää somessa: SM-liigapelaajan veli tiputettiin nyrkillä jäänpintaan – tyrmätyltä erikoinen reaktio *MTVuutiset.fi*.  21.10.2019. Telia Company AB. Viitattu 24.8.2020. (englanniksi)
3. ↑  Elite Prospects - RB Hockey Academy U18 *eliteprospects.com*. Everysport Media Group AB. Viitattu 24.8.2020. (englanniksi)
4. ↑  Elite Prospects - Sioux City Musketeers *eliteprospects.com*. Everysport Media Group AB. Viitattu 24.8.2020. (englanniksi)
5. ↑  Elite Prospects - USHL Stats 2018-2019 *eliteprospects.com*. Everysport Media Group AB. Viitattu 24.8.2020. (englanniksi)
6. ↑  FLAMES SIGN MARTIN POSPISIL *nhl.com/flames*.  20.4.2020. CALGARY:  Calgary Flames. Viitattu 24.8.2020. (englanniksi)
7. ↑  HC Košice „ulovil" dvojicu mladých reprezentantov *facebook.com*.  13.8.2020. HC Košice s.r.o. Viitattu 24.8.2020. (slovakiksi)
8. ↑  Stockton Heat Season Preview *StocktonHeat.com*.  18.2.2021. Calgary Flames AHL Inc.  Arkistoitu 18.2.2021. Viitattu 22.2.2021. (englanniksi)
9. ↑  TRAINING CAMP ROSTER UPDATE - 03.10.21 *nhl.com/flames*.  3.10.2021. Calgary Flames. Viitattu 6.12.2021. (englanniksi)
10. ↑  Michal Pospíšil *Elite Prospects*. Everysport Media Group AB.  (englanniksi)
11. ↑  Kristián Pospíšil *Elite Prospects*. Everysport Media Group AB.  (englanniksi)